DOCTOR SLUMP
Eikö olekin iso?
Se on kasvanut. -Tosi iso.
Se on kasvanut hyvin, Seo-yeon. -Entä sinun?
Onko kidneypapujen kasvattaminen kivaa?
Se on mahtavaa! -Tosi kivaa!
Entä sinulla, Ji-an?
Opettaja.
Miksei hänen papunsa ole itänyt?
Onko siinä vika?
Katsotaanpa.
YEO JEONG-WOO
Jeong-woo.
Papusi itää varmasti pian.
Ollaan kärsivällisiä.
Kyllä, opettaja.
Minun papuni oli ainoa, joka ei itänyt.
Se oli kidneypavun tapaus.
Ensimmäinen epäonnistuminen,
jonka muistan elämässäni.
YEO JEONG-WOO
Pidin purkkia auringossa.
Kastelin sitä ahkerammin kuin muut.
Kirja. -Book.
Oppilas. -Student.
Sievä. -Pretty.
Mutta kidneypapuni -
ei siltikään itänyt.
Pidetään tauko. -Joo!
Se kasvaa. -Niinpä.
Jeong-woo.
On paha mieli puolestasi.
Papusi ei idä.
Sinua kai harmittaa.
Ei harmita. En välitä.
En edes halua kasvattaa kidneypapuja.
Etkö?
Kidneypapu ei ole lempipapuni.
En tykkää syödä niitä.
En tarvitse kidneypapuja elämääni.
En itke tyhmän pavun takia.
Vollotin sinä päivänä -
sen tyhmän pavun takia.
Olin yksin ja surullinen.
Menin kotiin itkien pavun kokoisia kyyneliä.
OPINTOSUORITUKSET
Jestas.
Mitä sanoisin?
Äiti, oletko lähdössä?
Los Angelesiin isäsi konferenssiin.
Olemme viikon. Kotiapulainen on täällä.
Selvä.
Mikä se on?
Opintosuoritukseni.
Keskiarvoni on laskenut.
Se on uskomattoman huono.
Onko sinun niin vaikea suoriutua?
Mitä järkeä on elää epäonnistuen?
Mene opiskelemaan. -Selvä.
Hyvää matkaa.
Tämä on Nam Ha-neulin syytä.
PAVUN TARKKAILUPÄIVÄKIRJA
Silloin sain oivalluksen.
Elämä on kuin kidneypapu.
Oli asioita, joille en voinut mitään.
Me lähdemme.
Kirjaisitko meidät ulos?
Onni voi tuntua epämääräiseltä,
mutta epäonni käy päälle.
Paskiainen.
Putosin hetkessä pohjalle.
Ja epäonni tuli käsi kädessä yksinäisyyden kanssa.
ÄITI
Salatakseni häpeäni esitin, että kaikki oli hyvin.
Hei, äiti.
Isäsi on ehdolla Yhdysvaltain sydänliiton johtajaksi.
Joten älä tee turhaksi kaikkea hänen kovaa työtään.
Kaipasin perhettä, joka välittäisi minusta.
Olen oikeasti syytön, Kyung-min!
Kaipasin jotakuta, joka uskoi minua.
Mutta -
koin epäonnea epäonnen perään.
Eivätkä päiväni helpottuneet, vaan niitä ympäröi synkkyys.
Selviäisinkö siitä koskaan?
Saisinko enää koskaan nauttia normaalista illasta?
DOCTOR SLUMP
Kuulakärkikynä.
Miksei se toimi?
Mitä teet? -Voi taivas!
Säikäytit.
Mitä teet täällä? Oletteko nyt näin läheisiä?
Ei, vaan…
Mitä itse teet täällä?
Tulin hakemaan peittomme.
Minä tulin haukkaamaan raitista ilmaa.
Ovi oli auki. Tulin sulkemaan sen.
Olisit sitten sulkenut.
Miksi tuijotit kynää?
Mitä?
"Tulin luoksesi, mutta et ollut kotona."
Aioitko jättää viestin? -Senkin pikku…
Eikö tuo ole vakoilukamera? -Mitä?
Tuo on linssi.
Miksi jotkut kuvaavat salaa?
Itse asiassa -
joku kuvasi salaa klinikalla.
Jeong-woo, missä olet?
Epäilty juoksi kujaa kohti törmäyksen jälkeen,
mutta kujan valvontakamera oli rikki,
joten emme tiedä, minne hän meni.
Sen lisäksi -
saimme paikallispoliisilta ajoneuvokameran tallenteen.
Asuntoosihan murtauduttiin viime kuussa.
Niin.
Epäilty sattui ohi ajaneen moottoripyörän kameraan.
Kuva on epäselvä, mutta…
Sama henkilö, eikö?
Ruumiinrakenne, pituus ja kävelytapa täsmäävät.
Uskomme, että henkilö on sama.
Epäillyltä putosi tämä paikalle.
Samanlainen kuin klinikalta löydetyt.
Komisario Kim.
Niin? -Katsoisitko tätä?
Anteeksi.
Jeong-woo.
Ha-neul. Mitä sinä täällä teet?
Kuulin, että olet täällä. Sopivasti.
Satuin löytämään tämän pöytäsi alta ja…
Mistä on kysymys?
Hän kai jätti kameran silloin asuntooni.
Yrittikö hän kuvata minua?
En ole varma.
Tutkimme sitä. Se selvinnee pian.
Komisario Kim.
Hei. Miten meni?
No,
kamera oli hieman vaurioitunut.
Siihen oli päässyt vettä, joten sisältöä ei voi purkaa.
Eikö mitenkään?
Kuka ihme sen teki? Piilokameroita, väijymistä.
Mistä tuo veri tuli?
Sain vain naarmun. -Näyttää pahalta.
Sinulla on haava päässä. Olisit mennyt ensiapuun.
Ei se haittaa. Vuoto tyrehtyi. -Haittaapas.
Mennään sairaalaan.
Hei!
Yeo Jeong-woo. -Niin?
Haava oli 1,5 senttiä syvä. Laitoimme siihen hakaset.
Onko hänellä aivotärähdys? -Ei ole.
Tarvitaanko aivokuvaus? -Ei.
Ei se ole niin paha.
Asia selvä. Kiitos.
Lähdetään.
Miksi itket?
Tuntuu pahalta puolestasi.
Mitä sinä nyt teet?
Oletko juonut?
Mikä sinulla on?
Istu. Mikä hätänä?
Luulin, että leikkaus oli vain mennyt vikaan.
Että sinulla oli huono tuuri ja se oli vain ikävä sattuma,
mutta olitkin ehkä kohteena.
Miten olet kestänyt kaiken?
Älä itke.
Tuntuu pahalta, jos itket. -Entä minun tunteeni?
Minusta tuntuu pahemmalta.
Olet kärsinyt kovasti.
Mitä me nyt teemme?
Joko helpotti?
Ehkä se johtuu masennuksesta. Purskahdan itkuun helposti.
Pitäisi ottaa lisää lääkkeitä.
Aavistatko yhtään, kuka se voisi olla?
Se, joka laittoi kamerat klinikalle ja asuntoosi.
Onko joku, jota epäilet?
On.
Anestesiologi, joka oli leikkauksessa.
Se vaivaa minua.
Aivan. Hänen piti todistaa, mutta hän perui viime hetkellä.
Hänen olisi ollut helppo asentaa kamerat työntekijänä.
Mutta minkä takia?
Ei hajuakaan.
Älä murehdi.
Kyllä tämä tästä.
Totuus paljastuu aina. Hitaasti mutta varmasti.
Mistä keksit tuon?
Elokuvastako?
Luuletko, että ehdin katsoa niitä? -Ai niin.
Katsotaan elokuva, kun tilanne rauhoittuu.
Haluaisin syödä popcornia ihmisen kanssa, josta pidän.
Mennään.
Kasinoperijättären kuoleman -
kolmas oikeuskäsittely alkaa tänään.
Tutkimusartikkelin tekijä nähdään aitiossa.
Todistajana Yeon syyttömyydelle. -Heippa, äiti.
Hei.
Kiitos kovasti taannoisesta.
Ei kestä.
Sain sudenkorennon avullasi.
Innostuin niin, että vein sen pojalleni Yangpyeongiin.
Menitkö sinne asti sen takia?
Menin.
Poikani asuu viikot äitini luona.
Äitini on asunut siellä tätieni kanssa isäni kuoltua.
Kuvittele, miten tylsää -
energisellä viisivuotiaalla on kolmen mummon kanssa.
Tuntuu pahalta, ettei hänellä ole leikkikaveria.
No kuitenkin, kiitos.
Jos törmäät vielä hyönteisiin, ota kiinni ja ilmoita minulle.
Hei sitten.
Mitä ihmettä?
Antoiko hän minulle kotitehtävän? Minkä takia?
Te kaksi. -Voi taivas.
Milloin teistä tuli läheisiä?
Emme ole läheisiä.
Puhuimme sudenkorennosta. Meille sattui juttu.
Ai juttu.
Yhden illan juttuko?
Mitä höpiset?
Ei, se liittyi sudenkorentoon.
Miksi luulet sellaista?
Sinulla on likainen mieli.
Ei ole. Sanoit epäselvästi.
Anna se jo. Laitoitko siirappia?
En.
Eli tämä on minun.
Otan tämän.
Äiti.
Minulla on nälkä. -Odota.
Mutta minulla on nälkä.
Odota nyt.
Haluan riisiä.
Päästä irti, tai suutun.
Jos lupaat laittaa riisiä.
Jestas sentään.
Laita itse ruokaa.
En minä osaa.
Jos et osaa, opettele.
Minunkin piti opetella.
Mitä etsit? -Silitysrautaa.
Laitoin sen varmasti tänne.
Veitkö sen?
Miksi veisin silitysraudan?
Myit kerran airfryerimme viedäksesi tytön treffeille.
Meille tuli bänät.
Rökityksesi jälkeen vannoin, etten enää myy tavaroitamme.
Etsi kunnolla.
Missä se on?
Onko se kipittänyt tiehensä?
Riisu se. -Anteeksi?
Riisu se. Silitän paitasi.
Minkä takia?
Paitasi oli ryppyinen uutisissa viime käsittelyssä.
Näytit epäsiistiltä.
Silitän sen. Riisu se.
Hyvä on. Odota.
Saanko riisua sen itse?
Saat. Äkkiä nyt.
Ai, selvä.
Kummallista.
Jestas.
Minne ne katosivat?
Mitä etsit? Silitysrautaako?
Miksi se olisi jääkaapissa?
En etsi silitysrautaa.
Laitoin tänne illalla -
paistettuja sardelleja, nautaa soijakastikkeessa -
ja täytetyistä kurkuista tehtyä kimchiä.
Ne ovat kadonneet kuin ilmaan.
Eikä. Onko sinulla dementia?
Mitä minä teen?
Nyt itkettää.
Senkin kakara!
Etkö vienyt niitä?
Vohkit kerran grillikylkiä,
sinapinlehtikimchiä ja merikorvia tyttöystävällesi.
Se olit sinä.
En ollut.
Meille tuli bänät.
Nilkki!
Sattuu!
Senkin pikku… -Sattuu.
Sinä… -Sattuu!
Missä ne ovat?
Hupsista!
Mitä sanoit?
Mitä? -Äiti!
Senkin rontti.
Näytät itsevarmemmalta ja komealta.
Niinkö?
Se on vinossa.
Syö nyt.
En aikonut syödä mitään.
Syö kuitenkin.
Kylläisyys aktivoi parasympaattisen hermoston.
Olosi on rauhallisempi ja varmempi.
Nälkäisenä on kurja olla syynättävänä.
Äkkiä nyt.
En tarvitse.
Syö ja tule sitten alas. Tulen mukaasi.
Minne?
Ei.
Mitä jos se tyyppi seuraa ja hakkaa sinut taas?
Ei minua hakattu.
Olen kunnossa, koska olen atleettinen.
Sinä taas et olisi enää hengissä.
Minä pärjäsin.
Tulen kuitenkin mukaan. -Et tule.
Kivi, paperi, sakset. -Tämä on vakava asia.
Kivi-paperi-sakset.
Selvä. Nähdään kohta.
Ha-neul!
Pitikin valita kivi.
Vannon, etten vienyt niitä!
Tulin kotiin.
Missä olet ollut aamun?
Tuolla vain.
Mitä hän vei?
Silitysrauta ja eilisen ruoat ovat kadonneet.
Hän on ainoa varas tässä talossa.
Sinäkö se olit?
Mitä?
Herttinen. Ei kai Ha-neul tekisi sellaista.
Siskosi oli koko maan priimusoppilas.
Hän pääsi lääketieteelliseen,
työskenteli huippusairaalassa ja pelasti ihmisiä.
Hän ei ikinä näpistelisi.
Miksei?
Ehkä rakkaus on sokaissut hänet.
Katon mies menee oikeuteen.
Ehkä Ha-neul silitti hänen vaatteensa -
ja antoi ruoat hänelle.
Onko näin, Ha-neul?
Veitkö sinä…
Älä hölmöile.
En tehnyt sitä. -Etkö?
En. -Niinkö?
En tosiaan.
Väisty. Se en ollut minä.
Siinä kuulit.
Se ei ollut hän.
Se olit siis sinä.
En ollut.
En ollut! -Olitpas.
En ollut. -Älä valehtele, nilkki.
Voi taivas! Mitä nyt?
Löikö äiti sinua nenään? -Ei tämä siitä tullut.
Kaaduin väistellessäni.
Etkö tosiaan tehnyt sitä?
Mikä sinulla on? En.
Hyvä on.
Käyn ylhäällä katsomassa.
Riittäisikö 50 000 wonia?
Verisestä nenästäkö?
Tuplaa summa.
Tunnustan äidille.
En vain halunnut nalkutusta.
Ei minua hävetä. -Hyvä on.
Otan 50 000 wonia, koska olet siskoni.
Kiitä onneasi.
Entä se kamera? Mitä he sanoivat?
En tiedä. Joku kai jätti sen murron yhteydessä.
Kuka niin tekisi? -Ei hajuakaan.
Oletko nähnyt -
ketään epäilyttävää näillä kulmilla?
Joku seurasi Jeong-woota. Mietin vain.
Antaa olla.
Ai niin.
Joku mies seurasi häntä katolle.
Mitä? Milloin?
Kun hän muutti tänne.
Ravintolan omistaja on aika temperamenttinen.
Hän on enoni.
Hyvää päivänjatkoa.
BUSANIN ALKUPERÄINEN MILMYEON
Hei, Su-beom. Sokkotreffitkö?
Olen vapaa tässä kuussa.
Onko hän söpö?
Selvä. Ilmoittele.
Kuka hän on haukkumaan Ha-neulia ja enoa?
Tuo on joku muu.
Mikset kertonut?
Kysyit vasta nyt.
Arvelin vain,
että mies oli kyläilemässä.
Miksi häntä seurattaisiin?
Panivatko macaolaiset roistoja hänen peräänsä?
Mitä höpiset? Suu kiinni.
Ala mennä. -Mitä?
Ehkä he haluavat tasata tilit ilman oikeusjärjestelmää.
Älä puhu soopaa.
Jeong-woo, missä olet?
Odotan sinua.
Ha-neul.
Sinun ei kannata tulla kanssani.
Jeong-woo.
En ehkä saisi kertoa tätä ennen käsittelyä.
Mitä? Mitä tarkoitat?
Veljeni näki -
jonkun miehen kannoillasi, kun muutit tänne.
Mitä? -Tulen alas.
Jutellaan sitten.
KANG JIN-SEOK
Jeong-woo.
Missä hän on?
TODISTAJA
SYYTETTY
ASIANAJAJA
Hän ei vastaa.
Aloitamme pian. Miksei hän vastaa?
Nouskaa seisomaan.
Macaolaisen kasinoperijättären -
kuoleman jatkokäsittely alkoi tänään kello 10.
On kulunut jo puoli tuntia,
eikä Yeo ole saapunut paikalle.
Käsittelyn pääaiheena on,
hyväksytäänkö todisteeksi -
syytetyn esittämä tutkimusartikkeli.
Käsittely on saanut huomiota, koska tutkimuksen tekijä -
on tulossa todistamaan.
Onko syytetystä kuulunut?
Missä hän on?
Pahoittelut, puheenjohtaja.
Syytetty ei vastaa. Voisiko istunnon siirtää huomiselle?
Anteeksi.
Toin todisteen.
Esitämme todisteen.
Mitään salaisuutta ei voi salata ikuisesti.
KANG JIN-SEOK
Kang Jin-seok.
Tohtori Kang.
Keskustellaan. Avaa ikkuna.
Se ei vie kauan.
Mitä? Jin-seok!
Jin-seok! Se olit sinä!
Oletteko kunnossa?
Anteeksi.
Kuka olet?
Miksi…
Miksi?
HEPARIINI
Pidättäkää hänet.
Selvä.
Ja niin -
epätoivoisesti odottamamme totuus -
tuli viimein esiin.
Hän tulee!
News Time. Tässä pääuutisemme.
Aloitamme kasinoperijättären kuolemantapauksesta.
Chang Bingin isä James -
oli 30 vuoden ajan Macaon johtava kasinoyrittäjä,
ja hänen kuoltuaan tytär peri omaisuuden.
On käynyt ilmi, että James Changin veli -
teki murhan vihastuksissaan.
Epäillyt ujuttivat liuokseen -
verenvuodon aiheuttanutta antikoagulanttia -
lahjomalla Yeon klinikalla työskennelleen hoitaja Parkin.
Hän oli todistaja, ei epäilty.
Seurasit siis Yeo Jeong-woota,
koska epäröit kertoa hänelle totuutta.
Mutta toisaalta -
et olisi voinut ennakoida tätä.
Miksi asensit kameroita leikkaussaliin -
ja ympäri klinikkaa?
Se oli hänen vanha tapansa.
Seurauksena eräästä tapahtumasta.
Protamiinia.
-Selvä.
Annostelen protamiinin.
Mikä sydänsähkökäyrään tuli?
Defibrilloidaan.
Laita valmiiksi.
Mitä? Kuka antoi kaliumia?
Oletko järjiltäsi?
En se minä ollut.
Te… -Koeta keskittyä.
Väisty. Kalsiumia.
Lataus 200 joulea.
Se on valmis.
Irti!
Hänestä tehtiin hoitovirheen syntipukki.
Hän keksi tavan puolustautua.
Hänen vanha tapansa pelasti lopulta Jeong-woon.
Hän kuitenkin pelkäsi kertoa totuutta.
Hän ei rohjennut paljastaa sitä itse.
Katon mies!
Valitettavasti hän ei onnistunut suunnitelmassaan.
Totuus jäi pimentoon.
Se on hän! -Yeo!
Onko lopussa esittämänne tutkimusraportti…
Hän ihmetteli, miksei tilanne muuttunut todisteista huolimatta.
Aivan loppuun saakka -
hän kamppaili oikeudentuntonsa ja pelkonsa välillä.
Jeong-woon toipuminen vei aikansa.
Hän oli turhaan kärsinyt niin paljon.
Hän oli joutunut kokemaan epäonnistumisen ja pettymyksen.
Hän ei tiennyt, ketä syyttää, ja tunsi olevansa eksyksissä.
Arki palautui uomiinsa.
Ihmiset eivät näyttäneet välittävän hänen tuskastaan.
Yeo Jeong-woon tapauksesta saisi hyvän kansijutun.
Soitetaanko hänelle?
Loistavaa! Hän oli kerran Tohtorin valinnassa.
Minulla on hänen numeronsa.
Hän on voinut vaihtaa numeronsa. Soita heti.
Selvä.
Siitä tulee jymyjuttu.
Kim. -Niin?
Ne kasvonaamiot Jeong-woon kanssa.
Niin. -Emmehän hävittäneet kaikkia?
Niitä on vielä paljon. -Ihmiset säälivät häntä.
Jos käytämme tilaisuuden hyvin, saatamme myydä kaikki.
Se olisi loistavaa. Luen sopimuksen uudestaan.
Ole hyvä.
Kriisistä tuli mahdollisuus.
Huomenta kaikille!
JULKKISLÄÄKÄRI YEO ON SYYTÖN
Sanoinhan, että hän on syytön.
Pitäisikö soittaa?
Nytkö? Tappelit hänen kanssaan.
Olisi hyvä hetki tehdä sovinto.
Ja olemme työttömiä.
Jeong-woo, kuulin uutiset.
Hyvä, että se selvisi.
Lähtisitkö drinkille?
LÄÄKE-EDUSTAJA LEE HYO-SANG
TOIMITUSJOHTAJA OH
ÄITI
Hei, äiti.
Olen ylpeä sinusta.
Tiesin, että olet syytön.
Puhu viisaasti medialle ja tee loppu tästä.
Salaisuudet jättivät jälkeensä -
tuskan.
Herää yksi kysymys.
Miksi leikkaussalissa ollut anestesiologi Kang -
ei kertonut poliisille, vaikka hänellä oli todiste?
Hän varmaankin epäröi, koska joku oli kuollut.
Ja hän luultavasti pelkäsi kostoa,
koska tiesi, että kyse oli murhasta.
Oletko nähnyt violettia paitaani?
Ai, sitä.
Se on pesulassa.
Selvä.
Muuten,
miten katon mies voi?
Hän on pysynyt kolme päivää kotona oikeudenkäynnin jälkeen.
Hän on kai uupunut kaiken jälkeen.
Inhoan häntä, koska hän torjui sinut,
mutta on ikävää, että hänelle kävi niin.
Ei minua torjuttu.
Kyllä torjuttiin. Olin paikalla.
Jeong-woo, oletko kunnossa?
Ei tietenkään ole.
Oletko syönyt?
Tuskin hänellä on ruokahalua.
Sinusta ei ole kuulunut hetkeen…
Ei.
Ai niin.
Katolle istutettuja kaaleja ei ole kasteltu toviin.
Voi sentään.
Minulla sattuu olemaan syy mennä katolle.
Mitä te täällä?
Katsos, kun…
Me tulimme laittamaan grillipossua.
Pitkästä aikaa.
Kutsu kaverisi, jos hän ei ole syönyt vielä.
Mutta…
Menkää häiritsemästä häntä.
Paista se pannulla.
Enkä.
Ulkona grillattu liha ja hellalla paistettu liha -
eivät maistu samalta.
Tuoksuupa se hyvältä.
Se on varmasti herkullista!
Mikä sinua vaivaa? -Miksi tulit tänne?
Mitä? -Miksi toit kastelukannun?
Ajattelin -
tulla kastelemaan kaalit.
Niinkö?
Et ole välittänyt niistä ennen.
Älä höpsi. Olen hoitanut niitä ahkerasti.
Ai, Ha-neulkin tuli. Wol-seon, juodaan tätä.
Se on käynyt hyvin. -Hienoa.
Tänne vain, jos ryyppy maistuu.
Minulle. -Älkää viitsikö.
Myöntäkää, että tulitte katon miehen takia.
Muka grillaatte, tuotte ginsengviiniä -
ja kastelette kaaleja.
Älkää teeskennelkö.
Jeong-woo!
Tule syömään lihaa!
Ota ryyppy voiton kunniaksi.
Hän on rehellinen ja itsevarma, koska kuuluu Z-sukupolveen.
Tulehan.
Mutta… -Ota ryyppy.
En taida.
Kyllä otat.
Meillä on paljon lihaa. Sitä jää yli.
Ruokaa ei heitetä hukkaan.
Kiireesti syömään lihaa.
Toin ginsengviiniä. Avaatko tämän?
Selvä.
Piteletkö alhaalta? -Selvä.
Kappas! Hyvä!
Hienosti tehty. -No niin.
Ota ryyppy.
Jopas. Hän on vahvakin.
Kiitos. -Jestas.
Minä…
Istu.
Kiitokset.
Ei kestä. -Istu.
No niin.
Odottakaa minua.
Äkkiä sitten. -Kippis.
Kippis!
Olet hyvä juomaan.
Kallista pulloa.
No niin.
Tässä. -Kiitos.
Koit kovia.
Olosi on varmasti helpottunut, mutta kurja,
ja päinvastoin.
Sinulla on varmasti sekavat tunteet.
Kärsit syyttä, mutta onneksi totuus tuli julki.
Juo ja unohda kaikki.
Selvä.
Mikset vastaa?
Muuten vain.
Sehän on selvää.
Sinua hylkineet tutut soittelevat nyt.
Eikö niin? -Törkeää.
Jatkaisivat hänen inhoamistaan niin kuin mekin.
Et sinä inhoa häntä.
Ei ole syytä pitää hänestä.
Kuulin täällä,
kun hän torjui tyttäreni kylmäsydämisesti ja julmasti.
Ei se niin mennyt.
Ja miksi järjestit tämän, jos et pidä hänestä?
Tämä oli vain meille.
Annoimme hänen liittyä seuraan.
Tässä. Syö.
Olit päiväkausia huoneessasi. Et ole varmaan syönyt kunnolla.
Mitä? Mistä tiedät?
Olen hänen vuokraemäntänsä.
Täytyy tietää, onko hän elossa vai kuollut.
Tarvitsen vuokrarahat, jotta voin laittaa ruokaa.
Melkoinen selitys.
Miten niin? En ole lämmin ihminen.
Kutsuimme sinut, ettei lihasta jää tähteitä.
Hän hymyilee.
Eun-jeong, pääsitkö jo tunnilta?
Mennäänkö tteokbokkille?
Mitä? Ethän sinä pidä siitä.
Pitääkö sinun lähteä?
Olen hampurilaisella kaverin kanssa.
Ei se mitään. Syödään.
Maksan nämä.
Minä maksan kiitoksena.
Kortilleni.
Ei sinun tarvitse.
Se on lahja.
Saanko ostaa kuivalihaakin?
Etkö tienaa tarpeeksi?
Tuo tölkki hunajapaahdettuja maapähkinöitäkin.
Hän ilahtui.
Etkö aikonut juoda oluen kotona?
En.
Aioin juoda sen puistossa.
Asun tyttäreni kanssa.
Häntä ärsyttää, jos juon kotona.
Se on sitä murrosikää.
En kuulemma tajua mitään, kun en pidä punaisesta tteokbokkista.
Ostan hänen lapsuudenherkkujaan -
taiyakia ja munaleipää.
Hän pitää niitä vanhanaikaisina.
Ja häntä nolottaa NeoTube-kanavani.
Ajattelin sulkea sen. -Miksi?
Sinähän teit sen ajankuluksi.
Voin tilata ja tykätä taas.
Ei sinun tarvitse.
Totta puhuen perustin sen nähtyäni Jeong-woon menestyksen.
Luulin sitä helpoksi.
Sanoit, ettette ole läheisiä, mutta suutuit, kun moitin häntä.
Olimme läheisiä,
mutta riitaannuimme.
No, silti.
Välitin hänestä kovasti.
Tuntui pahalta nähdä hänet pohjalla.
Soita hänelle, jos sinua huolettaa.
Hän saisi varmasti lohtua sanoistasi.
Voinkohan soittaa hänelle?
Totta kai. Soita.
Voi että.
Kuka auttaa sinua pääsemään katkeruudestasi?
Voi sinua raukkaa.
Olit aivan syytön uhri.
Ja torjuit tyttäreni!
Katon mies!
Olen pahoillani. -Olet varmasti murtunut.
Pidätkö hänestä vai et? Päätä jo.
En pidä.
Miksi pitäisin, kun hän torjui tyttäreni,
joka oli kotona masennuksen kourissa?
Mutta toisaalta samanikäisen lapsen äitinä -
säälin häntä.
Bin Dae-yeong?
Soittiko se ruoja kertaakaan, kun olit pohjalla?
Ei, mutta…
Miksi…
Hei. Kuuntele.
Et vaivautunut soittamaan, kun hänellä oli vaikeaa.
Miten kehtaat soittaa nyt?
Pidätkö itseäsi ihmisenä?
Soitin, koska minua huoletti…
Olisit sitten soittanut aiemmin.
Nyt saat luvan häipyä,
tai heitän sangollisen kylmää vettä päällesi.
No, mitä hän sanoi?
Minähän sanoin, etten halunnut soittaa!
Miksi räyhäät minulle?
Tulitko yhdestä humalaan? Olet outo.
Hitto, että suututtaa!
Olet tosi outo.
Älä syö ostamaani, kun kerran et pidä minusta.
Sanoinko niin?
En sanonut.
Haluan sudenkorennon, joka oli päässäni.
Anna se. -Se on Yangpyeongissa.
Tuo se takaisin.
Kuulehan.
Palauta se.
Vie minut Yangpyeongiin.
Jos ne heittiöt -
häiritsevät ja kiusaavat sinua vielä jatkossa,
kiroa heidät pois niin kuin minä äsken. Onko selvä?
Äiti, jo riittää.
Epäreilua.
Näin sen todistajan ensimmäisenä.
Olisin voinut päästä poliisiksi, jos hänet olisi saatu kiinni.
Minua hävettää olla työtön.
Varastan rahaa Ha-neulilta, äidiltä -
ja Tae-seon-enolta.
Minua hävettää.
Oletko varastanut minultakin?
Paljonko?
50 000 wonia? -Enemmän.
170 000? -Jeong-woo.
Mitäs sanot? -Vähemmän.
Pitäisikö meidän lähteä?
Miksi?
Meillä on vielä ginsengviiniä.
Olkoon. Nolottaa olla täällä.
100 000?
Enemmän. -Mennään.
Ota vaatteesi. -Selvä.
200 000?
Vähemmän.
Hyvää illanjatkoa.
Tämä on vaikeaa.
Et taida arvata?
Anteeksi. Perheeni käyttäytyi hölmösti.
Ei se mitään.
Olin oikeastaan kiitollinen.
En halunnut olla yksin.
Etkö?
Olisit soittanut minulle.
Odotin sinua.
Anteeksi, ettei minusta kuulunut.
Ei se mitään.
En soittanut, jotta sait miettiä asioita itseksesi.
Ne, jotka saivat soittaa, eivät soittaneet itseni tähden.
Ne, joiden soittoa en kaivannut, soittivat silti.
Mennäänkö lasillisille?
Kahdestaanko?
Niin, kahdestaan.
Hyvä on.
Mennään.
Totta puhuen -
luulin kestäväni asiat hyvin.
Olen kokenut epäonnistumisia.
Eikä minulla ole sinun perhettäsi.
No, kuitenkin.
Olen kokenut kovia.
Mutta jokainen kohtaa epäonnea.
Käskin itseni olla kiitollinen siitä,
mitä minulla oli.
Ja -
olin ylpeä siitä, että kestin kaiken.
Mutta nyt tajuan,
että en kestänyt kaikkea, koska olin vahva,
vaan koska en ollut vielä käynyt niin pohjalla.
Puhun aivan sekavia.
Miksi tuijotat minua?
Minä vain…
Sydämeni särkyy.
Menetit niin paljon.
Sain myös jotain hienoa.
Tykkään sinusta tosi paljon.
Tulipa tuo äkkiä.
Muistatko, mitä sanoin?
Että olet kuin lääke, jota joku on määrännyt minulle.
Että en mennyt lääkäriin stressihäiriöni takia,
koska sinä autoit.
Olet kuin ahdistuslääke.
Elämäni on kitkerää ja suolaista.
Sinä toit makeutta.
Kuin olisin syönyt karkkia suolalammella.
Karkkia suolalammella?
Elämäni oli kitkerää,
mutta yhteiset hetkemme olivat makeita.
Kuin olisin syönyt gosaria suklaan kera.
Selvä.
Pelataan ongintaa.
Et ole varmaan kokeillut sitä.
En.
Pelataan. Ongin sinulle pehmolelun.
No niin.
Odotahan.
Mitä sinä teet? -Ai niin.
Innostuin.
No niin.
Odota vain siinä.
Olet hyvä. Miten sait sen heti?
Olenko sanonut, että tykkään sinusta?
Mitä?
Ymmärrän kyllä.
Et tainnut tietää.
Tykkään sinusta.
Tiesin kyllä, mutta…
Katson, että saat lelun.
Selvä.
Tehdään niin.
Jäätelöä!
Jäätelö on parasta humalassa.
Totta kai.
Ai niin.
En ole kertonut, että tykkään sinusta.
Olet. Monta kertaa.
Tykkään sinusta.
Tiedän. Valitse jäätelö.
Kuu on tosi kirkas.
Niin onkin.
Se on niin pyöreä ja keltainen, että haluan toivoa jotain.
Minun ongelmani on kutakuinkin ratkaistu.
Auta Ha-neulia tulemaan iloiseksi!
Miksi huusit toiveesi?
Kuu ei kuule muuten.
Et taida tietää tätä.
Minä… -Tiedän jo.
Tykkäät minusta, vai?
Mistä tiesit?
Tunnustatko rakkautesi vai kiusaatko?
Olet -
kidneypapu, jonka istutin.
Olin ahdistuslääke, karkki suolalammella,
sitten gosari suklaan kera.
Ja nyt kidneypapu.
Koska -
haluan kovasti nähdä sinun itävän.
Halusin epätoivoisesti jonkun, joka uskoo minuun.
Halusin yhden sellaisen ihmisen elämääni.
Ja sinä ilmestyit.
Saanko -
pitää sinua kädestä?
Saat.
Varmasti.
Kuu on tosi kirkas.
Niin onkin.
Se on nätti.
Olenko muuten sanonut…
Sanoit jo.
Niinkö?
Olet nätti.
Sitä et ole vielä sanonut.
Enkö?
Entä olenko sanonut tämän?
No mitä?
Tykkään sinusta.
Sinä iltana Jeong-woo -
tunnusti rakkautensa monta kertaa.
Sydäntäni riipoi,
koska vaistosin, kuinka yksinäinen hän oli ollut.
Olenko kertonut?
Tykkään sinusta.
Minäkin tykkään sinusta.
DOCTOR SLUMP
Hän kyllä sanoi tykkäävänsä minusta.
Istuimme käsikkäin.
Silloin seurustelette.
Se on seurustelua.
Ha-neul haluaa olla kanssasi, joten hän kyselee ihmisiltä neuvoja.
Senkin sekopää.
Millaiset unelmatreffisi ovat?
Niistä tulee romanttiset. Odotapas vain.
Tiedätkö muuten, mitä "suloinen" tarkoittaa?
Olen aina halunnut keskustella tutkimuksesta.
Tekstitys: Suvi Niemelä